బిల్లును ఆమోదించిన కేబినెట్న్యూఢిల్లీ: బ్యాంకులు, బీమా సంస్థలు, ఆర్థిక సంస్థల్లోని దివాలా వ్యవహారాలను పరిష్కరించేందుకు ఒక ప్రత్యేక సంస్థను ఏర్పాటు చేయాలన్న ప్రతిపాదనకు ప్రభుత్వం ఆమోదం తెలిపింది. ప్రధాని మోదీ అధ్యక్షతన జరిగిన కేబినెట్ సమావేశంలో, ఫైనాన్షియల్ రిజల్యూషన్ అండ్ డిపాజిట్ ఇన్సూరెన్స్ బిల్లు -2017కు ఆమోద ముద్రవేశారు. ఈ బిల్లు వల్ల సంక్షోభ సమయాల్లో ఆర్థిక సంస్థలు క్రమశిక్షణ తప్పకుండా చూసేందుకూ, కట్టుదప్పిన కంపెనీలు యథేచ్ఛగా ప్రజాధనాన్ని వినియోగించి బయటపడేందుకు చేసే ప్రయత్నాలను నిరోధించేందుకు అవకాశం లభిస్తుంది. బ్యాంకులు, బీమా సంస్థలు, ఆర్థిక సంస్థలు సంక్షోభం కారణంగా దివాలా అంచులకు చేరినప్పుడు పరిస్థితిని జాగ్రత్తగా చక్కదిద్దేందుకు  వెసులుబాటు కల్పిస్తుంది. బిల్లు వల్ల ఏర్పడే ప్రత్యేక సంస్థ ఆర్థిక సర్వీసులరంగంలోని సంస్థలను గాడితప్పకుండా పర్యవేక్షిస్తుంది. బ్యాంకుల ఎన్పిఎల సమస్య పరిష్కారానికి ప్రభుత్వం కొద్దికాలం క్రితమే ఇన్సాల్వెన్సీ అండ్ బ్యాంక్రప్టసీ కోడ్ను ప్రవేశపెట్టిన విషయం తెలిసిందే. ప్రస్తుత బిల్లును ఒక రకంగా దానికి అనుబంధంగా చెప్పవచ్చు. ఇన్సాల్వెన్సీ అండ్ బ్యాంక్రప్టసీ కోడ్, ప్రస్తుత రెజిల్యూషన్ కార్పొరేషన్ ఏర్పాటు బిల్లు వల్ల ఆర్థిక రంగంలోని సంస్థలు సంక్షోభానికి సమగ్ర పరిష్కార వ్యవస్థ ఏర్పాటైనట్టుగా చెప్పవచ్చని ప్రభుత్వం పేర్కొంది.
billunu aamodinchina kebinetnidilly: byaankulu, beema samsthalu, aardhika samsthalloni diwala vyavahaaraalanu parishkarinchenduku oka pratyeka samsthanu erpaatu cheyalanna pratipaadanaku prabhutvam aamodam telipindi. pradhaani modii adhyakshatana jarigina kabinet samavesamlo, finansial reselution and depazit insurens billu -2017ku aamoda mudravesaaru. ee billu valla sankshobha samayaallo aardhika samsthalu kramasikshana tappakunda chusenduku, kattudappina companylu yathechchagaa prajaadhanaanni viniyoginchi bayatapadenduku chese prayatnaalanu nirodhinchenduku avakaasam labhistundi. byaankulu, beema samsthalu, aardhika samsthalu sankshobham kaaranamgaa diwala anchulaku cherinappudu paristhitini jaagrattagaa chakkadiddenduku  vesulubaatu kalpistundi. billu valla erpade pratyeka samstha aardhika sarveesularangamloni samsthalanu gaditappakunda paryavekshistundi. byaankula npll samasya parishkaaraaniki prabhutvam koddikaalam kritame insalvency and bancreptosy kodnu pravesapettina vishayam telisinde. prastuta billunu oka rakamgaa daaniki anubandhamgaa cheppavachhu. insalvency and bancreptosy kod, prastuta resilution carporation erpaatu billu valla aardhika rangamlooni samsthalu sankshobhaaniki samagra parishkaara vyavastha erpatainattuga cheppavacchani prabhutvam perkondi.